Bilanțul vaccinării. Doar 18.100 de români s-au vaccinat în ultimele 24 de ore. Câte persoane au primit ambele doze.
18.100 persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. În total, 9.129.223 de români au fost vaccinaţi de la debutul campaniei. Au fost raportate 6 reacții adverse.
Din cele 18.100 persoane vaccinate în ultimele 24 de ore, 9.985 au primit prima doză de vaccin, iar 8.115 cea de-a doua doză. CNCAV a informat că 13.079 de persoane au primit vaccin Pfizer, 882 vaccin de la Moderna, 276 vaccin AstraZeneca, iar 3.863 vaccin Johnson&Johnson.De la începutul campaniei de vaccinare în România, au fost vaccinate 9.129.223 de persoane. Dintre acestea, 4.653.572 au primit ambele doze de vaccin.În ceea ce privește reacțiile adverse, în ultimele 24 de ore au fost raportate 6, dintre care 2 la vaccinul Pfizer și 4 la Johnson&Johnson.În total, de la începutul campaniei, au fost înregistrate în țară 16.675 de reacții adverse: 8.270 la Pfizer, 2.003 la Moderna, 6.137 la AstraZeneca și 265 la Johnson&Johnson.Vaccinul Pfizer se administrează în România din 27 decembrie 2020, cel de la Moderna din 4 februarie 2021, cel de la AstraZeneca din 15 februarie 2021, iar cel de la Johnson&Johnson din 4 mai 2021 și este în doză unică.CNCAV precizează că 126 reacții adverse sunt în curs de investigare.